google/wiki40b huggingface dataset:
Akselerometer

Akselerometer atau meter pecut ialah sejenis peranti yang mengukur pemecutan wajar, yakni, pecutan (atau kadar perubahan halaju) sesebuah jasad dalam rangka rehat seketikanya sendiri. Pecutan wajar ini tidak sama seperti pecutan berselaras yang tetap dalam sistem koordinat. Sebagai contoh, pecutan hasil graviti Bumi menegak terus diukur akselerometer yang kekal di atas permukaan Bumi pada g ≈ 9.81 m/s2. Sebaliknya, pecutan dalam jatuh bebas (jatuh ke arah pusat Bumi pada kadar sekitar 9.81 m/s²) akan disukat sebagai sifar.

Aplikasi

Peranti ini digunakan untuk mengukur pecutan dan getaran pada kenderaan, mesin, bangunan, sistem pengawalan proses dan pemasangan keselamatan. Ia turut digunakan untuk tujuan pengawasan keadaan jentera bagi melaporkan getaran dalam jentera yang menjejaskan perubahan kepada lokasi syaf galas alat-alat yang berputar seperti turbin, pam, kipas, penggiling, pemampat, atau galas yang barangkalinya boleh memakan kos pembaikkan yang mahal jika tidak diamati dengan baik.
Kamera perakam mudah alih dipasangkan dengan akselerometer agar gambar yang dirakamkan boleh distabilkan daripada gerakan pemakai bagi mengurangkan kesan kabur pada imej akhir. Kamera digital, komputer tablet dan telefon pintar turut diterapkan dengan teknologi ini untuk menjajarkan pandangan pada skrin apabila alat dipegang pada posisi tertentu, sama ada dalam "mod potret" (portrait mode) yang menegak atau "mod lanskap" (landscape mode) yang mendatar.
Alat kawalan pada konsol permainan video tertentu seperti Wii milik Nintendo atau PlayStation 3 milik Sony mengunakan meter pecut berpaksi tiga untuk menerapkan input dari pergerakan fizikal pemain agar ia dapat dibaca konsol lalu diterjemahkan kepada output kawalan yang terpapar dalam permainan.
Kuliah Cinta

Plot

Filem ini mengisahkan kehidupan remaja di alam kampus yang dilalui Jojo (Johana) dan Faramy. Mereka berkawan baik, namun, segalanya berubah apabila tibanya sesi kemasukan pelajar junior di Universiti tempat mereka belajar. Sebagai senior, mereka dipertanggungjawabkan untuk menjalankan program induksi untuk pelajar-pelajar baru dan dalam diam Faramy telah terpikat kepada pelajar junior bernama Ayu. Kehadiran Ayu menjejaskan keakraban Jojo dan Faramy sedangkan mereka berkawan baik sejak di bangku sekolah lagi. Jojo yang berasa tersisih mengambil keputusan untuk menyertai program pertukaran pelajar ke Australia bagi melupakan Faramy.
Fouquereuil

Fouquereuil merupakan sebuah komun di jabatan Pas-de-Calais di utara Perancis.
Pekan Pantai Remis

Pentadbiran

Pekan Pantai Remis merupakan salah sebuah mukim yang terdapat dalam negeri Perak, dan juga merupakan satu dari mukim yang terletak dalam pentadbiran Daerah Manjung.
Kampung Tengah, Chukai

Poskod

Poskod yang digunakan di Kampung Tengah, Chukai, Terengganu adalah 24000.
Sukalaksana, Curug

Poskod

Poskod yang digunakan di Sukalaksana adalah 42171. Terdapat 10 buah desa di dalam daerah kecamatan Curug.
Haikouichthys

Terdapat rongga nasal di bahagian kepala dan enam hingga sembilan segmen insang di kedua belah badan serta sirip besar dari bahagian kepala hingga ekor. Terdapat 13 struktur seperti gegelang di bahagian perut dipercayai kelenjar kelamin atau organ perkumuhan.
Nama Saintifik : Haikouichthys
Saiz : 2.5 - 4 sm (panjang)
Makanan : Tidak diketahui
Habitat : Lautan
Penemuan : China
Zaman Kehidupan : Awal Zaman Kambria

Apakah ikan terawal wujud ?

Haikouichthys dan Myllokunminggia ialah ikan yang muncul pada Zaman Kambria
Bendungan, Ciawi

Poskod

Poskod yang digunakan di Bendungan adalah 16720. Terdapat 24 buah desa di dalam daerah kecamatan Ciawi.
Leinatal

Leinatal merupakan sebuah kawasan perbandaran terletak di daerah Gotha, Thüringen, Jerman.
SAPS

SAPS adalah singkatan untuk "South African Police Service" iaitu persatuan polis di Afrika Selatan. Sewaktu era aparteid polis merupakan alat yang paling berkesan dalam menangani pemberontakan golongan kulit hitam. Mereka merupakan tunggak utama dalam pembunuhan beramai-ramai di Sharpeville 1969 dan juga dalam menangani rusuhan di Soweto. Salah satu unit yang terkenal dengan kekejamannya ialah Unit Pembunuhan dan Perompakan Brixtol. Sewaktu era aparteid, unit ini telah digunakan untuk menyeksa para aktivis anti-aparteid. Antara kaedah yang unit ini gunakan ialah melalui kejutan elektrik. Pada masa ini, unit tersebut sedang melalui pengstrukturan tetapi agak sukar untuk mengubah "budaya penyeksaan" yang telah wujud sejak sekian lama.
Sebelum 1995, Afrika Selatan terbahagi kepada beberapa wilayah seperti "bantustan" dan wilayah membangun (Afrika Selatan kaum kulit putih). Setiap bantustan mempunyai agensi polis masing-masing dan negara ini mempunyai sebelas agensi polis iaitu 10 bantustan dan 1 Polis untuk Afrika Selatan. Setiap agensi mempunyai pakaian seragam, struktur pangkat, syarat perkhidmatan yang berbeza. Perlembagaan Sementara 1994 telah memansuhkan wilayah bantustan atau "homelands" dan memasukkan wilayah-wilayah ini kembali kepada Afrika Selatan. Selepas 1994, Afrika Selatan telah disatukan dengan sembilan provinsi. Perlembagaan yang baru telah menubuhkan satu Perkhidmatan Polis Kebangsaan dibawah perintah dan kawalan seorang "National Commissioner" yang dilantik oleh Presiden Afrika Selatan.
Kini persatuan polis di Afrika Selatan berada dibawah pentadbiran Secretariat for Safety and Security atau Sekretariat Keselamatan dan Sekuriti. Ketua Polis Negaranya ialah National Commissioner Jackie Selebi. Pada tahun 2000, setiap majlis perbandaraan di negara ini telah menubuhkan agensi polis metropolitan yang tersendiri. Agensi polis yang terawal ialah di Ethekwini (Durban) pada tahun 2000. Diikuti dengan agensi polis di Cape Town, Johannesburg, Ekurhuleni (Greater East Rand) dan Tshwane (Pretoria). Polis perbandaraan mempunyai tiga fungsi sahaja iaitu sebagai polis trafik, pencegahan jenayah dan penguatkuasaan undang-undang perbandaraan. Kuasa polis ini terhad didalam bidang kuasa masing-masing. Disamping itu terdapat juga polis di peringkat nasional dan mereka tidak terbatas oleh sebarang sempadan.
Polis di negara ini terpaksa menangani beberapa jenayah terutamanya penyeludupan dadah,kes rogol dan penculikan seperti "carjacking". Pada zaman selepas aparteid ini, timbul pula masalah yang baru iaitu puak pelampau Afrikaner. Puak ini telah melakukan bebarapa kekacauan seperti meletupkan bom di tempat-tempat awam.
Haggis

Haggis ialah sejenis makanan seakan puding berlauk diperbuat daripada isi perut biri-biri - termasuk jantung, hati dan peparu - dicincang dan dicampur bersama bawang, oatmeal, suet, rempah ratus dan garam kemudian dimasak dalam balutan atau selongsong (casing) perut haiwan tersebut.
Makanan ini sering dikaitkan dengan orang Scotland, malah ia dijadikan hidangan kebangsaan dalam negeri tersebut serta turut dinikmati golongan imigran yang berhijrah ke negara jauh seperti Amerika Syarikat, Kanada, Australia dan New Zealand. Ia paling utama dimakan pada suatu acara makan yang meraikan Burns Night atau Robert Burns Day ("Hari Robert Burns") iaitu hari lahir Robert Burns, penyajak terkenal dari Scotland pada 25 Januari.

Isi vegetarian

Terdapat beberapa resipi yang ditulis mengenai memasak suatu Haggis yang sesuai untuk pemakan vegetarian di mana isi daging ia bisa diganti dengan pelbagai kekacang (termasuk kacang dal, kacang merah, kacang pinggang, kacang tanah) dan sayuran (termasuk cendawan, bawang dan lobak merah).

Pengunaan kulit tiruan

Pada tahun 1971, suatu peraturan dikuatkuasakan di Amerika Syarikat di mana paru-paru sebarang haiwan diharamkan pengunaannya kerana bahagian tersebut boleh dimasuki asid perut dan flegma sewaktu haiwan disembelih; perkara ini turut menyukarkan pengimportan Haggis ke negara tersebut. Oleh sebab itu, Haggis yang dihasilkan dan dijual di Amerika Syarikat dibuat dalam negara tersebut tanpa paru-paru sebagai ramuannya. Malah, balutan yang digunakan juga merupakan selongsong jenis buatan manusia.
Le Mage, Orne

Le Mage ialah sebuah komun di jabatan Orne di barat-laut Perancis.
Neukirchen, Zwickau

Neukirchen merupakan sebuah kawasan perbandaran terletak di daerah Zwickau, Saxony, Jerman.
Sekolah Kebangsaan Kompleks Uda

Pencapaian

http://www.utusan.com.my/utusan/Johor/20121130/wj_03/SK-Kompleks-UDA-terima-dua-anugerah-kecemerlangan-UPSR
Quesques

Quesques merupakan sebuah komun di jabatan Pas-de-Calais di utara Perancis.
Presiden

Sejarah moden

Pada asalnya, jawatan ini merujuk kepada pengerusi sebuah jawatankuasa atau badan berkanun governing body di Britain. Kemudian, ia digunakan oleh pemimpin politik. Contoh-contoh awal termasuklah Universiti-universiti Oxford dan Cambridge (sejak 1464); Presiden pengasas "the Royal Society" William Brouncker pada 1660; ketua-ketua koloni British (pada asalnya di Virginia pada 1608); dan ketua pegawai eksekutif bank (sejak 1781).
Terma ini telah diguna pakai sebagai gelaran bagi "pegawai berkuasa Kongres Kontinental" pada 1774, bilamana George Washington telah dilantik sebagai Presiden AS yang pertama.
Apabila negara-negara lain mengikuti jejak langkah Revolusi Amerika, lalu menumbangkan monarki mereka, ketua negara republik yang baru telah diberi gelaran Presiden. Presiden Eropah yang pertama ialah Presiden Perancis, sebuah jawatan yang direka sewaktu Republik Perancis Kedua pada 1848. Semasa bermulanya Republik Perancis Pertama, eksekutif yang berasingan tidak wujud dan hanya terdapat lima orang Pengarah Perancis dan kemudian kerajaannya telah mengguna pakai sistem Republik Rom kuno dengan melantik tiga orang konsul sebagai ketua negara.
Pada hari ini, kebanyakan republik mempunyai Presiden sebagai Ketua Negara.
Dewa Mehurt

Dewa Mehurt merupakan dewa lembu langit dang dikaitkan dengan air alam. Ia juga dikaitkan dengan Dewi Isis.
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Nickenich

Nickenich merupakan sebuah kawasan perbandaran terletak di daerah Mayen-Koblenz, Rhineland-Palatinate, Jerman.
Sekolah Kebangsaan Bandar Maharani

Pencapaian

Sekolah Kebangsaan Bandar Maharani pernah dianugerahi Sekolah Berprestasi Tinggi pada tahun 2013.
Pengezonan

Pengezonan ialah proses membahagikan tanah dalam sesebuah perbandaran menjadi zon (contohnya perumahan, perindustrian) di mana penggunaan tanah yang tertentu dibenarkan atau dilarang. Di samping itu, terdapat juga kawalan bagi saiz, pukal, dan penempatan bangunan. Jenis zon menentukan sama ada kebenaran perancangan untuk sesuatu pembangunan diberikan. Pengezonan mungkin menentukan pelbagai penggunaan tanah secara bersyarat atau tidak. Ia juga mungkin menentukan saiz dan dimensi keluasan tanah serta bentuk dan skala bangunan. Garis panduan ini ditetapkan untuk membimbing pertumbuhan dan pembangunan bandar.
Kodigenahalli

Demografik 2001

Menurut bancian India pada tahun 2001, Kodigenahalli memiliki bilangan penduduk seramai 5,448. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Kodigenahalli memiliki kadar pendidikan (kebolehan membaca) 48%, di bawah kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Ballaban

Ballaban merupakan sebuah munisipaliti di Daerah Përmet, Gjirokastër County, selatan Albania.
Munger

Demografik 2001

Menurut bancian India pada tahun 2001, Munger memiliki bilangan penduduk seramai 187,311. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Munger memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 59% lelaki dan 41% wanita mampu membaca. 15% dari populasi berusia di bawah 6 tahun. (2001)
Kuih pengat

Asal

Tiada maklumat mengenai asalnya.

Nama

Tiada maklumat mengenai asal namanya.

Penyebaran

Pengat biasanya tahan agak lama jika disimpan dalam peti sejuk. Ia juga biasa dihasilkan bagi jualan harian di pantai timur, tetapi kurang dipasaran di tempat-tempat lain. Kuih pengat biasanya dijadikan sebagai pembasuh mulut selepas hidangan utama, atau sebagai hidangan ringan minum petang.
Hidangan ini tidak sesuai sama sekali bagi orang yang berpenyakit kencing manis.

Dalam budaya popular

Pengat biasanya dihasilkan sebagai hidangan makan petang. Ia boleh dihasilkan dengan pelbagai bahan utama yang berlainan seperti labu, pisang, nangka, ubi kayu dan kuahnya yang manis menambah rasa sedap. Pengat biasanya sedikit sukar untuk dihidangkan kerana ia berkuah yang melekit dan manis, yang akan menarik perhatian serangga seperti semut dan lipas. Oleh itu pengat jarang dihidangkan sebagai hidangan pejabat, contohnya semasa mesyuarat.
Legacies (siri TV)

Premis

Legacies mengikuti Hope Mikaelson, anak perempuan Klaus Mikaelson dan Hayley Marshall, yang berasal dari beberapa vampire, werewolf yang paling kuat, dan garis keturunan sihir. Dua tahun selepas peristiwa The Originals, Hope berusia 17 tahun menghadiri Sekolah Salvatore untuk Orang Muda dan Berbakat. Sekolah ini menyediakan surga tempat makhluk-makhluk gaib dapat belajar untuk mengawal kebolehan dan impuls mereka.
Metrofulus

Struktur

Walaupun Cicak-Man merupakan filem superhero Malaysia, namun struktur bangunan Bandar Metrofulus lebih menyerupai bandar Chicago atau New York City dan tiada persamaan dengan bandar raya Kuala Lumpur. Antara jalan yang terdapat di Metrofulus termasuklah Jalan Hundred, Jalan Trillion, Jalan Ampas/Jalan Hampas, Jalan Bilion, Jalan Cinerama, Jalan Plaza, Jalan Hartawan Utama, Jalan Dua Ratus, Jalan Jutawan dan Jalan Bomoh.

Agama

Islam ialah agama utama di Metrofulus dan dianuti semua kaum Melayu di Metrofulus.

Cuaca

Bandar Metrofulus mengalami iklim sejuk. Semua watak memakai baju sejuk untuk menunjukkan bahawa cuaca di Metrofulus sejuk. Mungkin cuaca sejuk ini menyebabkan struktur bandar Metrofulus tidak seperti Kuala Lumpur yang mengalami cuaca panas dan lembab sepanjang tahun.

Ekonomi dan Pemerintahan

Negara ini diketuai oleh Presiden iaitu Presiden Ramlan (Pelakon: Jalaluddin Hassan) yang dibantu oleh lima orang menteri. Terdapat juga seorang Datuk Bandar Metrofulus (Sathiya).Cukai di Bandar Metrofulus mungkin menghidupkan kontroversi jika Bandar Metrofulus benar-benar wujud kerana semua peralatan elektrik seperti oven dan peti ais mempunyai cukai tinggi yang wajib dibayar oleh semua pemiliknya. Rakyat tidak dibenarkan untuk komen atau bantah perkara ini. Kenaikan cukai dan tol (sehingga 100%) tidak menjadi kejutan lagi kepada rakyat Metrofulus kerana perkara sebegini sudah kerap kali berlaku. Kontroversi yang paling hangat ialah harga yang perlu dibayar oleh semua untuk melintas jalan. Fulus merupakan matawang fiksyen yang digunakan di Bandar Metrofulus.
Klon Technologies yang diketuai oleh Profesor Klon (Pelakon: Aznil Nawawi) menikmati monopoli eksklusif sains, teknologi, dan khidmat perubatan. Syarikat ini juga menerima sumbangan bernilai jutaan fulus untuk memajukan lebih banyak vaksin baru. Turut berlaku bahawa Profesor Klon merupakan kroni Presiden Bandar Metrofulus.
Mahkamah Metrofulus pula mempunyai rekaan klasik Eropah dan mempunyai moto "Adil dan Saksama".

Anggota Bersenjata

Tentera Metrofulus merupakan anggota bersenjata Metrofulus yang bertanggungjawab memelihara kedaulatan Metrofulus. Tentera Metrofulus mempunyai sektor pembangunan yang maju apabila mampu membangunkan senjata kimia yang mampu meletup. Prototaip ini, bagaimanapun telah berjaya dicuri oleh geng Belalang Kunyit.
Polis Metrofulus pula bertanggungjawab memelihara keselamatan awam. Polis Metrofulus diketuai oleh Komisioner Kahar(Rashidi Ishak).

Hiburan

Terdapat sebuah jalan di Metrofulus yang bernama Jalan Ampas/Jalan Hampas. Jalan ini boleh dikatakan sebagai jalan yang penuh dengan pusat hiburan pada masa lampau tetapi kini dipenuhi oleh geng dan ahli kongsi gelap. Antara geng yang dikenali ialah geng Semut Merah dan Belalang Kunyit.
Terdapat juga Taman Riang Metrofulus yang berdekatan dengan pantai. Taman ini lebih kelihatan seperti fun-fair.
Terdapat juga sebuah bangunan bernama Metrofulus Plaza.

Pengangkutan

Metrofulus turut mempunyai sistem pengangkutan yang lengkap. Bandar ini mempunyai bas awam serta LRT.
Mallièvre

Mallièvre ialah sebuah komun di jabatan Vendée di wilayah Pays de la Loire barat Perancis.
Kerajaan negeri

Kerajaan Negeri merupakan pusat pentadbiran sesebuah negeri. Kerajaan ini lazimnya mempunyai kuasa yang agak terhad seperti kuasa untuk menentukan undang-undang negeri, pendidikan, budaya dan sebagainya. Biasanya kerajaan pusat tidak akan bercampurtangan dalam urusan-urusan negeri melainkan ia bertentangan dengan undang-undang persekutuan. Oleh itu, kerajaan negeri biasanya mempunyai pengaruh yang besar terhadap rakyatnya. Di Malaysia pegawai tertinggi sesebuah negeri ialah Menteri Besar. Manakala, di negara seperti Amerika Syarikat ia dipanggil "Governor".
Kuasa Kerajaan Negeri di Malaysia adalah tertakluk kepada Perlembagaan Persekutuan seperti yang dijelaskan dalam Jadual Kesembilan Perlembagaan Persekutuan.

Kuasa Kerajaan Negeri

Mengikut Perlembagaan Persekutuan kuasa-kuasa Kerajaan Negeri ada disebutkan di bawah Senarai II Senarai Negeri, Jadual Kesembilan, Perlembagaan Persekutuan.
Taberno

Taberno merupakan sebuah kawasan perbandaran yang terletak di wilayah Almería, Andalusia, Sepanyol
Wizards of Waverly Place

Plot

Siri ini berkenaan tiga orang adik-beradik (Alex, Justin dan Max Russo) yang hidup bersama bapa mereka yang berdarah Amerika-Itali, Jerry Russo (lakonan David DeLuise) dan ibu mereka, Theresa Russo (Maria Canals Barrera) yang berdarah Amerika-Mexico. Ketiga-tiga mereka mewarisi magis dari ayah mereka (ayahnya kini tidak lagi mempunyai sebarang kuasa magis kerana ingin berkahwin dengan Theresa) tetapi mereka perlulah berlatih kerana pada masa hadapan mereka perlu bersaing sesama mereka untuk menentukan siapakah yang paling layak untuk menyimpan kuasa magis. Hanya seorang sahaja daripada mereka boleh berbuat demikian. Walau bagaimanapun, mereka ditegah untuk menggunakan magis di tempat-tempat awam tanpa pemerhatian dari ayah mereka.
Pertempuran Jambatan Besi

Latar belakang

Tentera al-Rasyidin telah mendapat kemenangan besar dalam Pertempuran Yarmuk dan berikutan kemenangan ini mereka berjaya menakluk wilayah Levant. Baitulmuqaddis pula ditakluk Kekhalifahan al-Rasyidin tidak lama kemudian. Angkatan tentera Khulafah al-Rasyidin kemudian bergerak ke arah utara dan berjaya menakluk beberapa wilayah di Levant. Mereka memasuki ke dalam bahagian utara Syria berdekatan sempadan Syria dengan Anatolia, dengan niat untuk menawan Antakya dan untuk memastikan keselamatan wilayah yang mereka takluki daripada ancaman dari sebelah utara. Selepas menawan Aleppo, Abu Ubaidah bin al-Jarrah menghantar sepasukan tenteranya di bawah pimpinan Malik al-Asytar untuk menawan Azaz di Syria Utara, pada sebelah timur Pergunungan Taurus. Penaklukan Azaz penting bagi memastikan tidak ada pasukan tentera Byzantine berada pada sebelah utara Aleppo yang dapat menyerang tentera al-Rasyidin dari arah rusuk dan belakang semasa tentera al-Rasyidin menjalankan operasi terhadap Antioch. Sebaik sahaja Malik pulang menyertai tenteranya, Abu Ubaidah bergerak ke arah barat bagi menakluk Antioch, dengan didahului pasukan Pengawal Bergerak pimpinan Khalid bin al-Walid yang bertindak sebagai pengawal hadapan. Ketumbukan ini bergerak terus ke arah barat dari melalui bandar Harim dan mendekati Antakya dari arah timur.

Pertempuran

Sebuah jambatan besi merentangi Sungai Orontes 19 kilometer (12 bt) dari bandar Antakya. Tempat ini menjadi medan pertempuran antara tentera al-Rasyidin dengan garison tentera Byzantine yang mempertahnakan Antakya. Perincian pertempuran heabt ini tidak dicatatkan, akan tetapi sama Khalid bin al-Walid dan Pengawalnya memainkan peranan besar. Angkatan Byzantine mengalami kerugian besar dan tewas di tangan tentera Muslim. Kerugian Byzantine dalam pertempuran ini adalah yang tertinggi dalam kempen-kempen Penaklukan Levant oleh Muslim, kurang Pertempuran Ajnadain dan Yarmuk. Saki-baki tentera Byzantine melarikan diri ke Antakya. Tentera al-Rasyidin kemudian mengepung Antakya. Kota Antakya menyerah kalah pada 30 Oktober 637 M dan mengikut perjanjian, tentera Byzantine dibenarkan keluar dari kota tanpa gangguan.
Kampung Kubang Keli

Poskod

Poskod yang digunakan di Kampung Kubang Keli, Pasir Mas, Kelantan ialah 17040.
Masjid Al-Maarif

Sejarah

Masjid Al-Maarif digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Maarif adalah Hj Zainuddin Bin Abu Arshad. Masjid Al-Maarif memiliki No Daftar: MY-08-KK-00344.
Gunung Tiong

Trek Pendakian

Laluan pendakian tidak melalui Kampung Selai Lama,sebaliknya terus dari TNER Selai. Pendakian ke puncak gunung itu boleh dilakukan dalam masa dua hari satu malam. Perjalanan ke puncak bermula dari tapak perkhemahan Lubuk Merekek. Pendaki perlu menyeberangi Sungai Selai yang merupakan sungai utama di situ.
Terdapat 10 Check Point (CP) yang perlu dilalui sebelum pendaki berjaya menjejakkan kaki ke puncak Gunung Tiong. Bermula dari seberang Sungai Selai, pendaki akan melalui denai yang rata, lembap dan becak serta dipenuhi pacat sehinggalah ke CP 1 iaitu Sungai Sengka. Pendaki perlu menyeberangi sungai yang tidak begitu lebar itu dan masuk semula ke laluan hutan. Sampai di kaki bukit, terdapat satu simpang iaitu sebelah kiri menuju ke Air Terjun Takah Sengka dan sebelah kanan menuju ke Gunung Tiong.
Dahulu sekitar awal tahun 90-an, Orang Asli yang mendaki Gunung Tiong mengatakan pemandangan keliling dapat dilihat dari puncak kerana pokok masih kecil tetapi semakin lama pokok semakin membesar dan terus menutup pemandangan. Bagaimanapun apa yang penting kejayaan mendaki Gunung Tiong serta kepuasan serta pengalaman yang diperolehi itu lebih berharga daripada segalanya.
Gunung Tiong mempunyai hutan Dipterokarp Bukit dan hutan Dipterokarp Atas. Terdapat banyak flora di gunung tersebut.